Szerkesztette

Drabon Ditta

Copyright © Dr. Csomai Zita, 2024

Hungarian edition © GLB Könyvkiadó Kft., 2024

Cover design © GLB Könyvkiadó Kft., 2024

Belív és borító design Canva.com

A Dr. Csomai Zita ®az SZTNH által hivatalosan bejegyzett védjegy.

A szerző weboldala a www.drcsomaizita.hu címen érhető el.

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

A könyvben olvasható információk kizárólag tájékoztató jellegűek, nem pótolják egyetlen egészségügyi probléma diagnózisát, kezelését sem. Nem helyettesíthetik a képzett egészségügyi szakemberrel folytatott konzultációt. E könyv tartalma csupán segítséget nyújt egy egészségügyi szakember által előírt észszerű és felelős kezelési programhoz. A szerző és a kiadó semmiféle felelősséget nem vállal a könyv tartalmának félreértelmezéséért vagy téves alkalmazásáért.

GOOD LIFE BOOKS, BUDAPEST

Felelős kiadó Eitner Noémi és Melher Viktor igazgatók

Műszaki vezető Horányi Laura

Főszerkesztő Melher Viktor

Tipográfia Madarász György

Borítót készítette eyelab.dk

Elektronikus változat
Békyné Kiss Adrien

EPUB ISBN 9789636300128

MOBI ISBN 9789636300135

Tartalomjegyzék

Köszönetnyilvánítás

Bemutatkozás

Nem minden betegség lelki eredetű

A TESTÜNK FIZIKAI-LELKI EGYSÉGE

1. Érzelmek

Érzelmi alkatunk

Bűntudat

A hála gyakorlása

Szerethetetlen

A feltétel nélküli szeretet

„Nincs más választásom”

Reményvesztett, kétségbeesett állapotok

Halálesetek, halottak elengedése

Elköszönés

2. Gyökérokok

Magzati életbeli traumák következményei az életünkre

Az anya félelmei

A születés

Kisgyermekkor

3. HPA-tengely

A tartós stressz hatása

A figyelem

4. Microbiom

5. Célok

6. Kommunikáció

Verbális és nonverbális kommunikáció

Megerősítések – Milyen a jó megerősítés?

Rossz mondatok

A LÉLEKKEL, LELKI OKOKKAL FOGLALKOZÓ MÓDSZEREK, IRÁNYZATOK

7. Pszichoszomatika, pszichológiai módszerek

Személyiségtípusok a pszichológiában

8. Hagyományos Kínai Orvoslás – Az öt fázis tanhoz tartozó érzelmek

Fa fázis

Tűz fázis

Föld fázis

Fém fázis

Víz fázis

Jin–jang típusú betegségek

9. Kineziológia

10. Generációs traumák

11. Bach-virágterápia

1. Félelem

2. Bizonytalanság

3. Érdektelenség, közöny

4. Magányosság, elszigeteltség

5. Túlérzékenység

6. Önbizalomhiány, bátortalanság, kétségbeesés

7. Mások boldogulása miatti túlzott aggódás

12. Az Új Germán Medicina elmélete

BETEGSÉGEK

13. Autoimmun betegségek

14. Szív- és érrendszeri betegségek

Magas vérnyomás

Szívinfarktus

Visszértágulat

15. Légúti betegségek

Nátha, orrfolyás

A torok és a gége betegségei

Köhögés

Allergia

Tüdőrák

16. Emésztőrendszeri betegségek

Gyomor

Hasnyálmirigy

Máj- és epebetegségek

A vastagbél betegségei

Székrekedés

Aranyér

Ételintoleranciák, glutén- és tejérzékenység

Vastagbéldaganat

Csecsemőkori pocakfájás

17. Endokrin betegségek

A pajzsmirigy betegségei

Cukorbetegség

18. A vese és a húgyutak betegségei

Éjszakai ágybavizelés (gyermekkori)

19. Alvászavarok

Gyermekkori alvászavar

Szorongás

20. Nőgyógyászati betegségek, kórképek

Nőiséget ért traumák

PCOS (policisztás ovárium szindróma)

Ciszták

Mióma

Endometriózis

Meddőség

Nőgyógyászati daganatok

21. Férfiak betegségei

Férfiak daganatos betegségei

22. Mozgásszervi betegségek

Derékfájás, hátfájás

Vállfájdalom

Térdfájdalom, -sérülés

Lábfájdalom, csípőfájdalom

Ízületi merevség, fájdalom, bénulás

A kéz kisízületeinek fájdalma, merevsége

Csontritkulás

Csontáttétek

Gyermekkori csontdaganatok

23. Az érzékszervek, a szem, a fül, a bőr betegségei

24. Daganatos betegségek

Az agresszió hiánya

A gyermekkori daganatok lelki háttere

Az áttétek lélektana

MÓDSZEREK, GYAKORLATOK

Pozitív gondolkodás

Megbocsátás

Megbocsátás magunknak

Szeretetmeditáció

25. Terapeutáknak

Szeretet, kötődés kérdése terapeuták esetében

A meghallgatás szabályai

„És előszólítván az egész sokaságot, monda nékik: Hallgassatok reám mindnyájan és értsétek meg:

Nincs semmi az emberen kívülvaló, a mi bemenvén ő belé, megfertőztethetné őt; hanem a mik belőle jőnek ki, azok fertőztetik meg az embert.

Ha valakinek van füle a hallásra, hallja.

És mikor házba ment vala be a sokaság közül, megkérdezék őt tanítványai a példázat felől.

És monda nékik: Ti is ennyire tudatlanok vagytok-é? Nem értitek-é, hogy mi kívülről megy az emberbe, semmi sem fertőztetheti meg őt?

Mert nem a szívébe megy be, hanem a gyomrába; és az árnyékszékbe kerül, a mely minden eledelt megtisztít.

Monda továbbá: A mi az emberből jő ki, az fertőzteti meg az embert.

Mert onnan belőlről, az emberek szívéből származnak a gonosz gondolatok, házasságtörések, paráznaságok, gyilkosságok.

Lopások, tehetetlenségek, gonoszságok, álnokság, szemérmetlenség, gonosz szem, káromlás, kevélység, bolondság:

Mind ezek a gonoszságok belőlről jőnek ki, és megfertőztetik az embert.”

(Márk 7:14-23)

Köszönetnyilvánítás

Hálás szívvel köszönetemet szeretném kifejezni mindazoknak, akik a mindennapokban támogatnak, segítenek a munkámban.

Elsősorban köszönöm a családomnak, a gyermekeimnek a türelmet, a támogatást, hiszen a betegekkel végzett munka, az edukáció és egy-egy könyv megírása nagyon sok idő, és sokszor a részükről is lemondásokkal jár.

Köszönöm a tanítóimnak mindazt a tudást, tapasztalatot, amit átadtak, hiszen tőlük kaptam az igazi alapokat. A lelki terápiák területén hálásan köszönöm Johnné Baki Máriának a tanításait, segítségét, aki elindított ezen a csodálatos, véget nem érő úton.

Köszönöm a hozzám forduló pácienseimnek a bizalmat, hogy megosztották és megosztják velem a legféltettebb titkaikat, a bizalmukat, hogy közösen ki tudjuk ásni a legmélyebb gödröket is.

Hálásan köszönöm az önzetlen szakmai és baráti támogatást, inspirációt Bakos Ábelnek és Nagy Nellynek, akik mindig mellettem állnak. A csapatmunka hihetetlen lendületet, inspirációt ad a mindennapokban.

Köszönöm a baráti és szakmai támogatást Martin Zsuzsannának, Gyöngyösi Sándornak, Kupai Krisztiánnak és Balla-Sebők Ágnesnek.

Köszönöm Sárréti Anita sajtóreferensnek a médiatámogatást.

Köszönöm a GLB Kiadónak a bizalmat és a támogatást, amit a könyv kiadása során biztosítanak.

Bemutatkozás

Gyermekkorom óta orvos, vagy ma már inkább azt mondanám, gyógyító akartam lenni. Az orvosi egyetem elvégzése után részben a sürgősségben, részben az onkológiai osztályon dolgoztam, ez a két terület igencsak megterhelő lelkileg. Már akkor felismertem annak a szükségét, hogy a pszichés támogatás elengedhetetlen a munkában és az életben. Szerencsére lehetőségem nyílt rengeteg önismereti tanfolyamon, workshopon részt venni, stresszkezelést, krízisintervenciót tanulni.

Amikor természetgyógyászattal kezdtem foglalkozni, kezdetben elsősorban a testi okokra, tünetekre fókuszáltam. Ha úgy éreztem, hogy szükséges, akkor a betegeket továbbküldtem más szakemberekhez, ahova nagyon ritkán mentek csak el. Ezt hiányosságnak éltem meg, így tovább képeztem magam a lelki terápiákban, először Bach-virágterápiát, majd a kineziológia több ágát tanultam, később kisebb továbbképzéseket végeztem, mint például a meseterápia. A betegek kezelésében így a fizikai test mellett a lelki traumák feldolgozása, a pszichés támogatás is jelentős részt kapott. Minden páciens esete más, de talán elmondható, hogy a stressz kezelése, a traumák feldolgozása, az egyensúly helyreállítása elengedhetetlen. Azt gondolom, hogy holisztikus gyógyítás nem lehetséges a lelki tényezők figyelembevétele nélkül. Időnként gyorsan, máskor lassan sikerül kibogozni a szálakat, az eredmény is jöhet előbb vagy utóbb, de ahhoz, hogy teljes gyógyulást érjünk el, mindenképp kulcsfontosságú tényező.

A betegségek lelki oka a fizikai okokhoz hasonlóan nagyon sokrétű lehet, az életeseményektől a bennünket ért traumákon át a személyiségünk, a reakcióink mind befolyásolják, hogy egy külső vagy belső körülmény milyen hatással lesz ránk. Ugyanaz a helyzet kiválthat más reakciót, de ha a betegségek oldaláról nézzük, akkor találunk sok hasonlóságot, azonos mintázatot.

Ez a könyv a saját betegtapasztalataim alapján íródott, nem egy lexikon vagy egy klasszikus tankönyv, sokkal inkább egy vonalvezető, segítség a gondolkodásban. A folyamatokat mutatja be, hogy egy-egy lelkiállapothoz vagy reakcióhoz mi vezet. Miért nem tudunk adott pillanatban másképp reagálni, vagy miért épp úgy cselekszünk.

Nagy szeretettel ajánlom mindenkinek ezt a könyvet, és bízom benne, hogy sikerül a mozaik egy részét megtalálni benne.

Dr. Csomai Zita

Nem minden betegség lelki eredetű

Akik lelki dolgokkal foglalkoznak, nagyon gyakran hallják azokat a kijelentéseket, hogy minden visszavezethető lelki okokra, és ha a lelked rendben van, akkor biztosan egészséges vagy. De ez így, ebben a formában nem igaz, és soha nem lehet azt mondani, hogy minden betegség csak lelki eredetű, mint ahogy azt sem, hogy mindennek lelki oka van.

A lelki terápiák nem helyettesítik az orvosi kezeléseket, a megfelelő táplálkozást, a vitaminokat vagy az ásványi anyagokat. Nem állítom, hogy ezzel minden betegség gyógyítható, de azt igen, hogy minden betegségben fellelhető a lelki komponens, amellyel érdemes és kell is foglalkozni.

Lehetek én a világ legboldogabb embere, de ha nincs mit ennem, vagy nincs vizem, előbb-utóbb megbetegszem. Lehetek például sivatagkutató, nagy felfedezéssel, de akkor is nagyon gyorsan rossz állapotba fogok kerülni, ha ott vagyok a sivatagban víz nélkül. Lehet, hogy a szomjazást nem élem túl, annak ellenére, hogy nagyon boldog vagyok, mert valami nagyszerű felfedezést tettem. A fizikai testemnek szüksége van vízre, tápanyagra és persze örömforrásokra, boldogságra.

Vegyünk egy embert, aki sejti, hogy valami betegsége van, előjön a félelem, a bizonytalanság. Addig, amíg nincs kivizsgálva, fél elmenni az orvoshoz, mert „Mi lesz, ha kiderül? Mit találnak? Mi lesz, ha nagy a baj?”… Számtalan kérdés motoszkál ilyenkor az ember fejében.

BIZONYTALANSÁG

A bizonytalanság sokkal rosszabb, mint a biztos rossz. Ezért a lehető legrövidebb idő alatt kellene elvégeztetni az összes kivizsgálást, mert a bizonytalanság óriási stressz a beteg életében, ami rengeteget ronthat az állapotán. Amikor megkapja a diagnózist, az kézzelfogható, tudja, hogy mi a helyzet. Merre kell elindulni, és a legfontosabb, hogy el kell indulni.

Aztán, ha megtörténik a vizsgálat és beigazolódik a gyanú, hogy tényleg komoly betegség áll a tünetek hátterében, azt sem könnyű elfogadni, megemészteni.

A betegségek közben gyakran hullámzó a páciensek lelkiállapota – mély depresszió, a feladás állapotától egészen a harcos, küzdő emberig bármi lehet. A lelkiállapotunk nagyban meghatározza azt is, hogy hogyan tudunk gyógyulni, vagy akadályozzuk önmagunkat ezen az úton.

A vizsgálatok, kezelések, műtétek lelkileg megterhelőek a betegek számára. Saját pácienseim körében is azt tapasztaltam, hogy a vizsgálatok vagy kezelések előtt még a legstabilabb lelkiállapotban lévő ember is szorong, ami akár félelmekig, pánikig is erősödhet. Az az időszak is nehéz, amíg a leletek megérkeznek egy-egy vizsgálat vagy beavatkozás után, kétségek gyötrik az embert, hogy vajon jó lesz-e az eredmény, vagy számítani kell valami rosszra.

Aztán ha rosszabbodás, kiújulás történik egy betegség esetén, gyakran belefáradnak, fásulttá válnak a páciensek, mondhatjuk, feladják. Ebben az állapotban nehéz gyógyulni. A 64. oldalon, a Célok című fejezetben részletesen írok a nem szó jelentőségéről, arról, hogy ezt mennyire nem érti az agyunk. Ilyenkor, ha a betegnek azt mondom, hogy „Ne add fel!”, abból az agy azt fogja érteni, hogy „add fel”, vagy a „Nem szabad feladni!” úgy értelmeződik, hogy „szabad feladni”. Így fontos, hogy nem csupán a beteg, de a hozzátartozó is pozitívan kommunikáljon.

Forrás: saját szerkesztés

Ha megnézzük ezt az ábrát, akkor látjuk, hogy a szervezetünk ezen a három szinten működik – a testi, azaz a fizikai, a lelki és az energetikai rendszerünkként.

Ha nagyon stresszes életet él valaki, vagy nagyon komoly lelki megrázkódtatások érték élete során, akkor esélyes, hogy előbb-utóbb a legjobb táplálkozás mellett is megbetegszik.

Amikor a test nem kapja meg a szükséges tápanyagokat, a méreganyagok lerakódnak, és vírusok támadják meg, krónikus gyulladások jelentkeznek a szervezetben, akkor egy kisebb lelki trauma vagy egy kisebb stressz is be tudja lobbantani ezeket a folyamatokat, és súlyos betegséget okozhat.

Látni fogjuk, hogy a lelkiállapotok a szervekhez köthetők, így ha meggyengült fizikailag a szervezet a fentiek miatt, és ehhez hozzáadódik egy trauma, stressz, akkor jó eséllyel az a szerv fog megbetegedni, amelyikhez az adott érzelem kapcsolható.

ESETISMERTETÉS

Példaként vegyünk két beteget, mindkettő 60 éves férfi, vastagbéldaganattal.

Az első beteg egy pilóta, aki egész életében azt csinálta, amit szeretett, élvezte az életet, nagyszerű, szerető felesége van, viszont egész életében konzervételt evett, whiskey-t ivott.

A másik páciens egy wellnessvállalkozás tulajdonosa, aki egész életében odafigyelt arra, hogy mit evett, bio- és egészséges ételeket fogyasztott, viszont válófélben van, ami nem szépen zajlik, mindemellett a gazdasági válság miatt rengeteg stressz és félelem éri naponta.

Ha ezt a két beteget orvosilag kezeljük, akkor mindkettő ugyanazt a protokollt kapja, hiszen az életkoruk megegyezik, ugyanolyan típusú, stádiumú daganatuk van, így a kezelés a műtét, mely után kemoterápia a protokoll.

De ha a két beteget belehelyezzük a holisztikus ábrába, akkor azonnal szembetűnik, hogy az első páciens betegsége leginkább a helytelen étrend miatt alakult ki, fizikai szinten, nála valószínűleg nem lenne eredményes a lelki terápia, a pszichoterápia, vagy más stresszkezelés, hiszen amíg az étrendje nincs rendezve, addig nem fog javulni az állapota.

A második betegnél az étrenddel hiába akarunk gyógyulást elérni, hiszen ő eddig is jól táplálkozott, finomítani lehet, de sok eredményt nem várhatunk ettől. Viszont nála a lelki oldal, a stressz, a válság, a válás okozta feszültség folyamatosan fennáll, és fenntartja a betegséget is.

Mindig az adott betegnek megfelelően kell elindulnunk.

Az biztos, hogy minden betegségnek van fizikai, testi, lelki, energetikai komponense, de hogy ez mekkora rész az egészből, az csak a részletes anamnézisből fog kiderülni, sőt gyakran csak a sokadik találkozásra kerül felszínre.

Sok esetben látjuk azt is, hogy ha történik egy fizikai beavatkozás a betegnél, az lelki változásokat indít el. Ezek a folyamatok kéz a kézben járnak. Például egy műtét gyakran lelki folyamatokat indít el, de akár egy-egy méregtelenítés, masszázs is felszabadít blokkolt lelki folyamatokat.

Daganatos betegek esetén nagyon sokszor láttam ezt, a műtét hatására felszínre kerültek a rég elfeledettnek hitt traumák. Olyan dolgokra emlékszik vissza a páciens, melyek előtte soha nem jutottak eszébe. A kórházakban gyakori, hogy a műtét után a betegek végigsírják az éjszakákat, mert annyira sok régi trauma kerül felszínre. Ilyenkor előfordul, hogy az ápoló személyzet ezt akut krízisnek ítéli meg, és pszichológust vagy pszichiátert rendel a beteg mellé.

Véleményem szerint az tulajdonképpen jó, hogy felszínre törnek ezek a régi, „szőnyeg alá besöpört” sérelmek, traumák, és az is fontos, hogy megfelelő segítséget kapjanak a páciensek. Ebben az esetben a nyugtatókat károsnak tartom, mert azokkal újra visszasöpörjük a szőnyeg alá azt, ami már egyszer kijött onnan. Mindenképpen jobb ezeket feldolgozni.

ESETISMERTETÉS 1.

Egy 40 év körüli nőbetegemnek egy hatalmas mióma volt a méhében, de még nem szült, így ragaszkodott a méhmegtartásos műtéthez. Végül a nőgyógyászok elvállalták a műtétet, majd az egyik operáló orvos pár nappal később azt mondta: „ez a nő teljesen olyan, mint aki a gyerekét vesztette el”. A történet érdekességét az adja, hogy a szóban forgó nőgyógyász nem volt alternatív vagy holisztikus szemléletű, viszont a szakmájából adódóan látott már nem egy esetben olyan nőket, akik elveszítették a magzatukat vagy a gyermeküket. Tehát pontosan tudta, ismerte azt a lelkiállapotot, amelybe egy nő kerül, ha elveszíti a gyermekét. Később szó lesz a mióma lelki hátteréről, de az egyik ilyen tényező a „meg nem született gyermek”, ami ezen lelkiállapot kialakulásban szerepet játszik. Erről bővebben lesz szó a 20. fejezetben.

Ha elkezdünk a beteg lelkével foglalkozni, sok esetben fizikai változásokat is megfigyelhetünk. Ilyenkor nemritkán „csodák” történnek azokban az esetekben, amikor megtaláljuk a „gyökérokot” és sikerül oldanunk, aminek eredményeként nagyon rövid idő alatt óriási változások történnek. Azt sajnos nem tudjuk megígérni, hogy mindenkinél első nekifutásra megtaláljuk és oldani tudjuk a gyökérokot.

Érzelmek

Amikor valamilyen jó vagy rossz dolog történik velünk, érzelmeket vált ki belőlünk. Nem az fogja meghatározni a reakciónkat, hogy mi történt, hanem az, hogy mit érzünk.

Minden, amit látunk, észlelünk, érzéseket vált ki belőlünk, és hogy ez mennyire különböző, erre mondok egy példát:

Itt van ez az alma

Most gondold végig, csukott szemmel, magadat figyelve, hogy neked mit jelent az alma, mi az, ami eszedbe jut róla, hol jelenik meg a testedben bármilyen érzés.

Van, akinek az édesanyja jut eszébe, amikor kisgyermekkorában reszelt almával táplálta, ha beteg volt. Van, akinek az iskola, mert a tízórais dobozban gyakran volt alma. Vajon mi jut eszünkbe ugyanarról az almáról, ha Steve Jobs, Hófehérke vagy Newton is a szövegkörnyezetben van?

Milyen érzést vált ki belőlünk az alma, ha a gyerekkori élményeket hívjuk elő, milyen érzéseket, ha a laptopra gondolunk, vagy Hófehérkére, esetleg Newton felfedezésére?

Steve Jobs almája, Hófehérke almája, Newton

Ugye milyen érdekes, hogy ugyanaz az alma mennyiféle érzést képes kiváltani belőlünk annak függvényében, hogy milyen környezetben van?

Illatok, illóolajok

Az illóolajok a limbikus idegrendszeren keresztül hatnak, ez az idegrendszer legősibb része, az ösztönös működést jelenti. Ha valaki egy bizonyos állapotban érez egy illatot vagy szagot, akkor azt a lelkiállapotot hozzákapcsolja az agyunk ahhoz az illathoz. Ezért például azok az emberek, akik sokat voltak kórházban, szokták mondani, hogy „már a kórház szagától is rosszul vagyok”, vagy egy kellemes élményhez kapcsolt illat mindig azt a kellemes élményt juttatja eszünkbe, például a karácsonyi sütik illata az önfeledt gyermeki boldogságot, jó érzést.

A KARÁCSONYI UTCA ILLATA

Gyermekkoromban városban laktunk, és karácsony másnapján este mentünk a rokonainkhoz. Máskülönben nem voltam téli esténként az utcán, illetve csak olyan helyen voltam, ahol központi fűtés volt – olyan helyen, ahol kályhával fűtöttek, nem jártam. Így minden évben karácsonykor éreztem a kéményeken át szálló füst illatát, és ez jól „beégett” a tudatomba, olyannyira, hogy felnőttként, sőt a mai napig bekapcsolja a karácsony kellemes, kedves élményét.

Aztán amikor rájöttem arra, hogy az, ami nekem a „karácsonyi utca” illata valójában nem más, mint a szmog, a füst, kicsit rontott ezen a nagyon pozitív élményen, de nem annyira, hogy rossz érzéssel töltene el.

Ha például a gyógyító meditáció alatt egy kellemes illatot párologtatunk, akkor önmagában az illat később előhozza a fizikai testünkben, a sejtjeinkben a jó érzést, melyet a meditáció alatt megteremtettünk, így növelhetjük mindkét terápia hatékonyságát.

Illóolajokat mindig a beteg állapotához alkalmazkodva válasszunk, olyat, amelynek az illata tetszik neki. Hiába tetszik nekem egy illat, ha a páciens nem tudja elviselni, mert neki más érzés kapcsolódott hozzá. Nagyon szubjektív, hogy melyik illat jó, és melyik nem, hozzáértők szerint ez az aktuális lelkiállapottól is függ.

DR. CSOMAI ZITA
TOVÁBBI KÖNYVEI

GYEREKBAJOK TERMÉSZETES GYÓGYMÓDJAI

A kötetben a gyermekeket érintő leggyakrabban előforduló egészségügyi problémákra kínál a szerző természetes gyógymódokat.

A könyvben szereplő módszerek, gyógymódok alkalmazása egyszerű és hatásos. Bármikor kinyithatjuk és segítségül hívhatjuk, ha tanácstalanok vagyunk egy betegség, egy egészségügyi probléma kapcsán.

NEHÉZFÉM-KIVEZETÉS A GYAKORLATBAN

A könyvben a nehézfémek veszélyein túl a kivezetés gyakorlati kérdéseire is választ kap az olvasó, megismerheti a szükséges ásványi anyagokat, azok pótlási lehetőségeit, a kivezetéshez valóban hasznos módokat, gyógynövényeket, szereket.

Dr. Csomai Zita könyvében nemcsak elméleti tudást találunk a nehézfémek okozta problémákról, de a több évtizedes kutatómunkával támogatott nehézfém-kivezetésre szolgáló gyakorlati protokollt is ismerteti lépésről lépésre.

A PAJZSMIRIGY EGÉSZSÉGES MŰKÖDÉSE

Dr. Csomai Zita a tőle megszokott holisztikus módon közelíti meg a pajzsmirigy működését, egészségének megőrzését és helyreállítását mind fizikai, mind lelki oldalról.

A könyv nagy segítséget nyújt mindenkinek, aki szeretné jobban megismerni a teste működését és megelőzni a problémákat, de azoknak is, akik már kialakult betegséggel küzdenek. Továbbá hasznos a szakemberek, terapeuták számára is, akik szeretnének jobban elmélyülni az alternatív gyógymódokban.

EGÉSZSÉGES HORMONRENDSZER

A hormonrendszer betegségei egyre több embert érintenek világszerte, ahhoz azonban, hogy megfelelően tudjuk ezeket kezelni, az okokat fel tudjuk deríteni és nem csupán a tüneteket elnyomni, fontos ismernünk a rendszer működését.

Ez a könyv a hormonrendszer működését, az összefüggéseket, az élettani, a kórélettani alapokat mutatja be, számtalan ábrával segítve a megértést. Ebben a szövevényes rendszerben megtaláljuk a lényeges kapcsolatokat, ezáltal a megelőzés és a terápia is egészen más megvilágításba kerül.